## Endring siden forrige versjon

Kun redaksjonelle endringer

## Hensikt

Sikre at legemidler oppbevares iht. gjeldende  [Forskrift om legemiddelhåndtering for virksomheter og helsepersonell som yter helsehjelp (legemiddelhåndteringforskriften)](http://www.lovdata.no/cgi-wift/ldles?ltdoc=/for/ff-20080403-0320.html) § 6 og Norsk legemiddelstandard.

## Målgruppe

Medarbeidere i Sykehuset Østfold (SØ) som håndterer legemidler

## Fremgangsmåte

### Definisjoner

|  |  |
| --- | --- |
| **Begrep** | **Beskrivelse** |
| Legemiddel i gruppe A | Legemiddel i reseptgruppe A er narkotiske stoffer. |
| Legemiddel i gruppe B | Legemiddel i reseptgruppe B er vanedannende stoffer. |
| ASL (Apoteks styrt legemiddellager) avtale. | Sykehusapoteket har ansvar for legemiddelforsyningen fra apotek til post/enhet på avtalt basissortiment/tilleggssortiment og ved ordinært forbruk på avtalt tid. |
| Basislager | Enhetens definerte og godkjente basisvarer = basissortiment |
| Tilleggs-/ og ekstravarer | Legemidler eller varer som bestilles etter behov. Tilleggsvarer er forhåndsgodkjent av ansvarlig lege. Ekstravarer må henvise til ordinerende lege ved hver bestilling. |

### Generelt

* Den som har legemidler i sin besittelse må oppbevare dem forsvarlig og utilgjengelig for uvedkommende
* Legemidlene skal, for å sikre kvaliteten, oppbevares i henhold til produsentens anvisning.
* Legemidler skal oppbevares på seksjonens medisinrom evt. i medisinskap eller låsbare traller.

Vial-mate (halvfabrikat antibiotika) kan oppbevares på eget låst rom utilgjengelig for uvedkommende.

* Seksjonen skal ha eget kjøleskap for oppbevaring av legemidler som ikke tåler lagring i romtemperatur.
* Romtemperatur er definert under 25 ºC
* Kjøleskaptemperatur er definert 2-8 ºC
* Legemidler som er lyssensitive må oppbevares mørkt
* Legemidler i gruppe A og evt. gruppe B oppbevares innelåst på medisinrom eller i medisintralle adskilt fra andre legemidler. Se prosedyre: [Legemiddelhåndtering - nøkler/ adgangskort/ tilgang til legemiddellagre, sikkerhetsrutiner](https://kvalitet.so-hf.no/docs/pub/dok03658.htm)
* Det føres narkotikaregnskap for alle mottak og uttak av legemidler i [gruppe A](https://kvalitet.so-hf.no/docs/pub/dok03698.htm) og evt. [gruppe B](https://kvalitet.so-hf.no/docs/pub/dok18991.htm)
* Ved anbrudd av legemidler, som får [redusert holdbarhet etter anbrudd](https://ehandboken.ous-hf.no/document/7996), skal legemidlet påføres dato og klokkeslett for anbrudd. Dette gjelder blant annet sterile legemidler i flerdosebeholdere, Klorhexidin og Ventoline forstøvervæske.

Enkelte legemidler får redusert holdbarhet etter uttak fra kjøleskap, blant annet Adrenalin injeksjon, Curacit injeksjon, Mycostatin mikstur. Disse skal påføres dato for uttak fra kjøleskap.

* Hovedregel: Sterile legemidler uten konserveringsmiddel er holdbar inntil 12 timer i romtemperatur og 24 timer i kjøleskap. Sterile legemidler med konserveringsmiddel er holdbar inntil 7 døgn i romtemperatur og 28 dager i kjøleskap. Udaterte hetteglass etc. skal [kasseres](https://kvalitet.so-hf.no/docs/pub/dok27322.htm).

### Plassering

* Legemidlene i medisinrommet/-skapet bør plasseres i ATC-gruppe, evt. etter ASL liste og merking fra apoteket. På legemiddellagre med ASL-tjeneste fra apoteket er det kun DELTA-superbruker eller apotekpersonell som kan plassere nye varer i lageret pga koordinater for plassering som skal registreres i DELTA.
* Reseptfrie hudpleie- og sårmidler trenger ikke være innlåst.
* Legemidler **skal** oppbevares i samme beholder som de blir utlevert i fra Sykehusapoteket.

Emballasje med navn, strekkode/Datamatrix (GS1-kode), batchnr. og utløpsdato må følge legemidlet også hvis man har flatpakket/komprimert. Samme legemidler med ulike batchnr./utløpsdato oppbevares separat.

* Pakninger med kortest holdbarhet plasseres fremst og brukes først.

#### Referanser

|  |  |
| --- | --- |
| [F/8.2.3-14](https://ehandboken.ous-hf.no/document/7996) | [Legemidler - holdbarhet etter anbrudd (brukstid), sterile legemidler (OUS eHåndbok)](https://ehandboken.ous-hf.no/document/7996) |
| [F/8.3.1-02](https://kvalitet.so-hf.no/docs/pub/dok03658.htm) | [Legemiddelhåndtering - nøkler/ adgangskort/ tilgang til legemiddellagre, sikkerhetsrutiner](https://kvalitet.so-hf.no/docs/pub/dok03658.htm) |
| [F/8.3.2-02](https://kvalitet.so-hf.no/docs/pub/dok24287.htm) | [Medisinrom/ medisintraller - renhold og orden](https://kvalitet.so-hf.no/docs/pub/dok24287.htm) |
| [F/8.3.5-01](https://kvalitet.so-hf.no/docs/pub/dok27322.htm) | [Legemidler - avfallshåndtering, retur og kassasjon](https://kvalitet.so-hf.no/docs/pub/dok27322.htm) |
| [F/8.3.6-08](https://kvalitet.so-hf.no/docs/pub/dok03698.htm) | [Legemidler - kontroll og bokføring, gruppe A preparater](https://kvalitet.so-hf.no/docs/pub/dok03698.htm) |
| [F/8.3.6-09](https://kvalitet.so-hf.no/docs/pub/dok18991.htm) | [Legemidler - kontroll og bokføring, gruppe B preparater](https://kvalitet.so-hf.no/docs/pub/dok18991.htm) |

|  |
| --- |
|  [Forskrift om legemiddelhåndtering for virksomheter og helsepersonell som yter helsehjelp (legemiddelhåndteringforskriften)](http://www.lovdata.no/cgi-wift/ldles?ltdoc=/for/ff-20080403-0320.html) |
|  [Legemiddelhåndtering: Mottak, oppbevaring og bruk av pasienters private legemidler. - Veileder med anbefalinger for helseforetak i Helse Sør-Øst RHF 2020](https://sykehusapotekene.no/Documents/Anbefalinger/Mottak%20oppbevaring%20og%20bruk%20av%20pasienters%20private%20legemidler.pdf) |

#### Vedlegg

|  |  |
| --- | --- |
| [V01](https://kvalitet.so-hf.no/docs/pub/dok13095.htm) | [Legemidler - retur, gruppe A og B preparater (F/8.3.5-02)](https://kvalitet.so-hf.no/docs/pub/dok13095.htm) |
| [V02](https://kvalitet.so-hf.no/docs/pub/DOK24762.pdf) | [Medisinrom/ medisintraller - renhold og orden, sjekkliste (F/8.3.2-03)](https://kvalitet.so-hf.no/docs/pub/DOK24762.pdf) |

**Slutt på Prosedyre**